Diari Oficial de la Generalitat Valenciana


Sumari del DOGV 3382, del 27-11-1998 (1998/10358)

ORDRE de 5 de novembre de 1998, del conseller de Sanitat, per la qual es modifica l'Ordre de 23 de setembre de 1993, que s'establia la categoria i integració de determinades institucions sanitàries del Servei Valencià de Salut.
-----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/11/05/(1)/dof/vci/html**

### Dades del document

Número de DOGV
:   3382

Data del DOGV
:   27-11-1998

Secció del DOGV
:   I. DISPOSICIONS GENERALS

Número del document
:   1998/10276


Data del document
:   05-11-1998

Organisme emissor
:   Conselleria de Sanitat

Tipus de document
:   Ordre

Anàlisi jurídica

ORDRE de 5 de novembre de 1998, del conseller de Sanitat, per la qual es modifica l'Ordre de 23 de setembre de 1993, que s'establia la categoria i integració de determinades institucions sanitàries del Servei Valencià de Salut. [1998/L10042]
  
Per Ordre de 23 de setembre de 1993, del conseller de Sanitat (DOGV núm. 2.126 de 19.10.93 i correcció d'errades DOGV núm. 2.151 de 24.11.93) es procedí a establir la categoria i integració de determinades institucions sanitàries del Servei Valencià de Salut. Aquesta ordre fou complementada per l'Ordre de 19 de desembre de 1995 per la qual es modificà la categoria del Centre de Transfusió de la Comunitat Valenciana (DOGV núm. 2.674 de 25.01.96).
  
El Decret 186/1996, de 18 d'octubre, del Govern Valencià, publicat en el Diari Oficial de la Generalitat Valenciana núm. 3.860 de 31d'octubre de 1996, aprovà un nou reglament sobre estructura, organització i funcionament de l'atenció especialitzada de la Conselleria de Sanitat.
  
En desenvolupament del decret citat es publicà l'Ordre de 13 d'octubre de 1997, de la Conselleria de Sanitat, per la qual es definien els objectius assistencials, de gestió i l'estructura dels hospitals d'assistència a crònics i de llarga estada (DOGV núm. 3.164 de 19.01.98).
  
Transcorregut el temps necessari des de la seua posada en marxa, pareix convenient, per tant, l'adequació de la categoria i integració de determinades institucions sanitàries de l'àmbit de l'atenció especialitzada a la normativa que en l'actualitat està en vigor.
  
Per això i en virtut de les facultats que m'atribueix la disposició final segona del Decret 186/1996, de 18 d'octubre, pel qual s'aprova el Reglament sobre Estructura, Organització i Funcionament de l'Atenció Especialitzada de la Conselleria de Sanitat, i previ informe favorable de la Conselleria d'Economia, Hisenda i Administració Pública,
  
ORDENE
  
Article 1
  
L'article segon de l'Ordre de 23 de setembre de 1993, del conseller de Sanitat i Consum, que establia la categoria i integració de determinades institucions sanitàries del Servei Valencià de Salut (DOGV núm. 2.126 de 19.10.93), afectat per una correcció d'errors publicada en el DOGV núm. 2.151 de 24 de novembre de 1993, queda modificat de la següent manera:
  
«Article segon
  
Als llocs directius de l'hospital d'Ontinyent se'ls assignen retribucions corresponents a subdirector d'hospital grup 2».
  
Als llocs directius dels hospitals amb serveis o unitats d'assistència a crònics i de llarga estada (hospital la Malvarrosa, hospital Sant Vicent del Raspeig, hospital Dr. Moliner i hospital la Magdalena), se'ls assignen retribucions corresponents a subdirectors d'hospital del grup 1.
  
Article 2
  
L'article tercer de l'Ordre de 23 de setembre de 1993, del conseller de Sanitat i Consum, que establia la categoria i integració de determinades institucions sanitàries del Servei Valencià de Salut (DOGV núm. 2.126 de 19.10.93), afectat per una correcció d'errades publicada en el DOGV núm. 2.151 de 24 de novembre de 1993, queda modificat de la següent manera:
  
«Article tercer
  
Als llocs directius dels centres d'especialitats se'ls aplicaran les retribucions corresponents als subdirectors de l'hospital en què es troben enquadrats.
  
Als llocs directius dels centres d'especialitats no enquadrats en un hospital se'ls aplicaran les retribucions corresponents a director d'hospital del grup 2».
  
Article 3
  
Als llocs directius del Centre de Transfusió de la Comunitat Valenciana se'ls aplicaran les retribucions corresponents a director d'hospital grup 1.
  
Article 4
  
Els efectes econòmics d'allò que s'ha disposat en aquesta ordre tindran efectivitat des de l'1 de desembre de 1998.
  
DISPOSICIONS DEROGATÒRIES
  
Queden derogades totes aquelles normes d'igual o inferior rang que contradiguen o s'oposen a allò que s'ha disposat en la present ordre, i en concret els articles segon i tercer en la seua redacció donada per l'Ordre de 23 de setembre de 1993, del conseller de Sanitat i Consum, per la qual s'establia la categoria i integració de determinades institucions sanitàries del Servei Valencià de Salut (DOGV núm. 2.126 de 19.10.93), i l'Ordre de 19 de desembre de 1995, per la qual es modifica la categoria del Centre de Transfusió de la Comunitat Valenciana (DOGV núm. 2.674 de 25.01.96).
  
DISPOSICIÓ FINAL
  
La present norma entrarà en vigor l'endemà de la seua publicació en el Diari Oficial de la Generalitat Valenciana.
  
València, 5 de novembre de 1998
  
El conseller de Sanitat,


Còpia Permalink ELI